ফের ব্যালিস্টিক ক্ষেপণাস্ত্র উৎক্ষেপণ করেছে উত্তর কোরিয়া
দক্ষিণ কোরিয়ার পূর্ব উপকূলে ব্যালিস্টিক ক্ষেপণাস্ত্র উৎক্ষেপণ করেছে উত্তর কোরিয়া। সোমবার দক্ষিণ কোরিয়ার সামরিক বাহিনী এ তথ্য নিশ্চিত করেছে। দক্ষিণ কোরিয়ার জয়েন্ট চীফ অব স্টাফ জানিয়েছেন, পূর্ব সাগরে একটি ক্ষেপণাস্ত্র উৎক্ষেপণ করেছে উত্তর কোরিয়া। তবে ওই ক্ষেপণাস্ত্রের বিষয়ে বিস্তারিত কিছু জানা যায়নি। খবর এএফপির

জাপানের পক্ষ থেকেও উত্তর কোরিয়ার ক্ষেপণাস্ত্র উৎক্ষেপণের বিষয়টি নিশ্চিত করা হয়েছে। সামাজিক মাধ্যমে এক পোস্টে জাপানের প্রতিরক্ষা মন্ত্রণালয় বলছে, উত্তর কোরিয়া থেকে একটি সন্দেহভাজন ব্যালিস্টিক ক্ষেপণাস্ত্র উৎক্ষেপণ করা হয়েছে।

প্রতিরক্ষা মন্ত্রণালয়ের বরাত দিয়ে জাপানের উপকূলরক্ষী বাহিনী জানিয়েছে, ক্ষেপণাস্ত্রটি ইতোমধ্যেই উৎক্ষেপণ হয়ে গেছে। নাম প্রকাশে অনিচ্ছুক সরকারি সূত্রের বরাত দিয়ে জাপানের প্রচারমাধ্যম এনএইচকে এবং দেশটির অন্যান্য গণমাধ্যম জানিয়েছে, সন্দেহভাজন ক্ষেপণাস্ত্রটি জাপানের এক্সক্লুসিভ ইকোনমিক জোনের বাইরে পড়েছে। ।

এর আগে গত মার্চে একটি ব্যালিস্টিক ক্ষেপণাস্ত্র উৎক্ষেপণ করে উত্তর কোরিয়া। সে সময় মার্কিন জয়েন্ট চিফস অব স্টাফ জানান, উত্তর কোরিয়া পূর্ব সাগরের দিকে একটি ব্যালিস্টিক ক্ষেপণাস্ত্র নিক্ষেপ করেছে। জাপানের উপকূলরক্ষী বাহিনীও উত্তর কোরিয়ার ক্ষেপণাস্ত্র উৎক্ষেপণের বিষয়টি নিশ্চিত করেছিল।

এর আগে গত ‍শুক্রবার উত্তর কোরিয়া একটি কৌশলগত ক্রুজ ক্ষেপণাস্ত্রের জন্য ডিজাইন করা একটি সুপার-লার্জ ওয়ারহেড পরীক্ষা করেছে। রাষ্ট্রীয় গণমাধ্যম জানিয়েছে, সিউলের সামরিক বাহিনী নিশ্চিত করেছে যে এটি একই সময়ে ক্রুজ ক্ষেপণাস্ত্র উৎক্ষেপণের বিষয়টি শনাক্ত করেছে।

উত্তর কোরিয়ার ওপর জাতিসংঘের বর্তমান নিষেধাজ্ঞার অধীনে ব্যালিস্টিক ক্ষেপণাস্ত্রের ওপর নিষেধাজ্ঞা থাকলেও ক্রুজ ক্ষেপণাস্ত্র পরীক্ষা নিষিদ্ধ নয়।

এর আগে সিউলের পক্ষ থেকে দাবি করা হয় যে, পিয়ংইয়ং প্রায় ৭ হাজার কন্টেইনার অস্ত্র মস্কোকে সরবরাহ করেছে। এসব অস্ত্র ইউক্রেন যুদ্ধে কাজে লাগাচ্ছে রাশিয়া। অপরদিকে চলতি বছর, পিয়ংইয়ং দক্ষিণ কোরিয়াকে তাদের প্রধান শত্রু হিসাবে ঘোষণা করেছে। ফলে কোরীয় দ্বীপে উত্তেজনা বিরাজ করছে।


দক্ষিণ কোরিয়ার পূর্ব উপকূলে ব্যালিস্টিক ক্ষেপণাস্ত্র উৎক্ষেপণ করেছে উত্তর কোরিয়া। সোমবার দক্ষিণ কোরিয়ার সামরিক বাহিনী এ তথ্য নিশ্চিত করেছে। দক্ষিণ কোরিয়ার জয়েন্ট চীফ অব স্টাফ জানিয়েছেন, পূর্ব সাগরে একটি ক্ষেপণাস্ত্র উৎক্ষেপণ করেছে উত্তর কোরিয়া। তবে ওই ক্ষেপণাস্ত্রের বিষয়ে বিস্তারিত কিছু জানা যায়নি। খবর এএফপির